CABS .td_uid_3_617918a463526_rand.td-a-rec-img{text-align:left}.td_uid_3_617918a463526_rand.td-a-rec-img img{margin:0 auto 0 0} In-nassaba fil-proġett "dubjuż" tal-Gvern, ta' riċerka dwar l-insib tal-għasafar tal-għana qed jaqbdu eluf ta' għasafar selvaġġi filwaqt li l-awtorità regolatorja l-Wild Birds Regulation Unit, il-WBRU ma tista' tagħmel xejn, qal il-Kumitat Kontra l-Qtil tal-Għasafar, il-CABS fi stqarrija t-Tlieta. Il-CABS qalet fi stqarrija li l-uffiċjali tagħhom m'għandhomx mapep li jippermettulhom jiddistingwu bejn siti legali u illegali. Qalet kif l-istaġun tal-insib fetaħ fl-20 ta' Ottubru mingħajr ma ġie ppublikat data tal-GPS tas-siti reġistrati, tlett ijiem qabel l-istaġun, li hu obbligatorju skont il-leġiżlazzjoni l-ġdida. B'hekk, in-nassaba se jieħdu vantaġġ mill-kaos tal-infurzar, żiedet tgħid l-istqarrija. Ġimgħatejn ilu tħabbar li l-liġi li tippermetti l-insib għall-għasafar tal-għana tħassret bis-seħħ ta' avviż legali. Dan wara li l-Kumitat ORNIS, li hu magħmul minn rappreżentanti ta' għaqdiet ambjentali u tal-kaċċa u l-insib flimkien ma' esperti fuq is-suġġett u li jagħmel proposti dwar il-kaċċa lill-Gvern, ma rrakkomandax il-ftuħ tal-istaġun tal-insib għall-għasafar tal-għana għall-2021. Aqra aktar Titħassar il-liġi li tippermetti l-insib għall-għasafar tal-għana – Birdlife CABS qalet fl-istqarrija t-Tlieta li anke l-'enforcement hotline' tal-WBRU, bħall-kunċett kollu tal-hekk imsejjaħ studju, jidher li jeżisti biss fuq il-karti. "Ippruvajna naqbduhom mill-inqas 12-il darba f'diversi ħinijiet tal-ġurnata u minn numri differenti, iżda ħadd ma wieġeb", iddikjara l-Uffiċjal tal-Istampa tal-CABS Axel Hirschfeld. Kompla jgħid li mill-bidu tal-istaġun, li beda l-Ġimgħa, il-CABS diġà identifikaw aktar minn 110 sit attiv tal-insib tal-għasafar tal-għana li mhumiex imniżżla fid-data tal-GPS ta' siti permessi ppubblikata mil-WBRU fl-20 ta' Ottubru. Madankollu, fl-aħħar jiem, spezzjonijiet mal-pulizija żvelaw li nofs in-nassaba kollha kienu qed jingħataw "permess speċjali" mil-WBRU minkejja li s-siti tal-insib tagħhom ma kinux elenkati fid-database pubblika. "Nifhmu li numru kbir ta' siti huma neqsin jew il-lokalitajiet tagħhom ġew impinġija b'mod żbaljat sa 70 metru", stqarret Fiona Burrows li kkonkludiet li b'data ħażina, l-uffiċjali tal-infurzar mhux se jkunu "kapaċi" u mhux se jkunu jistgħu jivvalidaw il-kontrolli tagħhom fuq in-nassaba li se jieħdu vantaġġ minn dan il-kaos tal-infurzar. CABS qalet li għalkemm sabu dawn id-diffukultajiet xorta waħda l-uffiċjali, flimkien ma' membri tal-EPU rnexxilhom jaqbdu diversi kaċċaturi fi tmiem il-ġimgħa. Fosthom kien hemm tnejn li nqabdu jonsbu b'aktar min-numru permess ta' clap-nets f'Ħad-Dingli. Il-pulizija żarmat in-nases, ikkonfiskat ix-xbieki kollha u aktar minn 50 għasfur tal-għana ħajjin. Iż-żewġ nassabba ġew identifikati u se jiġu investigati għal ksur tar-regoli. Ġewwa l-Miżieb instabu wkoll tliet clap-nets. L-EPU ġew imsejħa u neħħew in-nases illegali, iżda n-nassab irnexxielu jaħrab. It-Tnejn, tim tal-CABS f'Għawdex wassal lill-pulizija f'4 siti tal-insib f'Marsalforn u x-Xewkija li rriżultaw li kienu bla permess u dawn ġew żarmati wkoll. Ritratti ppubblikati mill-CABS juru uffiċjali tal-EPU u tal-pulizija ta' Għawdex fuq il-post jimmaniġġjaw għasafar protetti u jneħħu xbieki illegali. /*<![CDATA[*/#td_uid_2_617918a46069d .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/10/26125105/Bird-trapper-prepares-illegal-clap-net-in-Sannat-Photo-by-CABS--80x60.jpeg) 0 0 no-repeat}#td_uid_2_617918a46069d .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/10/26125118/CABS-police-operate-on-Gozo-Photo-by-CABS-80x60.jpeg) 0 0 no-repeat}#td_uid_2_617918a46069d .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/10/26125149/EPU-inspects-large-bag-with-caged-finches-in-Dingli-Photo-by-CABS-80x60.jpeg) 0 0 no-repeat}#td_uid_2_617918a46069d .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/10/26125206/Police-confiscate-nets-in-Marsalforn-Gozo-Photo-by-CABS-80x60.jpeg) 0 0 no-repeat}/*]]>*/ 1 minn 4 CABS CABS irrapporta wkoll li l-insib illegali kien diġà rampanti fil-ġimgħat ta' qabel il-ftuħ uffiċjali tal-istaġun, b'total ta' 27 sit illegali jingħalqu u aktar minn 90 għasfur ikkonfiskati wara r-rapporti tal-CABS biss. Il-CABS ippubblikat ukoll filmat li jiddokumenta n-nuqqas ta' persuni tal-EPU u riżorsi f'Għawdex fejn żagħżugħ b'maskra kien qed jagħmel b'mod illegali clap-net biex jaqbad l-għasafar. Il-pulizija ssejħet fuq il-post, iżda s-suspettat kellu ħin biżżejjed biex jiġbor is-sitt għasafar u jaħrab minn fuq il-post. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta’ Newsbook minn hawn . .td_uid_4_617918a463a40_rand.td-a-rec-img{text-align:left}.td_uid_4_617918a463a40_rand.td-a-rec-img img{margin:0 auto 0 0}